open-index/open-wikipedia-markdown huggingface dataset:
Theodore von Kármán

náhľad|Theodore von Kármán na poštovej známke
**Theodore von Kármán** (; * 11. máj 1881, Budapešť, Rakúsko-Uhorsko† 6. máj 1963, Aachen, Západné Nemecko) bol maďarsko-americký matematik, letecký inžinier a fyzik, ktorý pôsobil predovšetkým v oblasti letectva a kozmonautiky. Vypracoval mnoho kľúčových pokrokov v aerodynamike, najmä jeho práca na nadzvukovom a hypersonickom prúdení vzduchu. Je považovaný za vynikajúceho aerodynamického teoretika dvadsiateho storočia.

## Život
Narodil sa ako Szőllőskislaki Kármán Tódor v rodine Mórica Karmana a Heleny Konnovej; jedným z jeho predkov bol pražský rabín Jehuda Löw ben Becalel. Vyštudoval technickú univerzitu v Budapešti, neskôr študoval na univerzite v Göttingene (Nemecko), kde v roku 1910 získal aj doktorát. V rokoch 1910-1912 tam aj učil. V roku 1912 prijal miesto na vysokej banskej škole v Banskej Štiavnici (vtedy Schemnitz), ale keď zistil že na škole sa nerobí výskum, vrátil sa do Göttingenu . Vo februári 1913 získal miesto riaditeľa leteckého inštitútu v Aaachene. Neskôr emigroval do USA, kde pôsobil ako profesor na Kalifornskom technickom inštitúte (Caltech) v Pasadene. Od roku 1951 pôsobil ako riaditeľ oddelenia pre letecký výskum NATO a od roku 1960 ako prvý prezident Medzinárodnej astronautickej akadémie. Zaoberal sa teoretickými otázkami letov rakiet. Bol jedným zo zakladateľov americkej astronautiky, v 30. a 40. rokoch vychoval stovky špecialistov. Po 2. svetovej vojne sa podieľal na pátraní po nemeckých raketových odborníkoch a skomponoval predstavu využitia letectva v 3. svetovej vojne.

## Cena Theodora von Kármána
Cena Theodora von Kármána za aplikovanú matematiku sa udeľuje každý piaty rok jednotlivcovi ako uznanie za jeho významnú aplikáciu matematiky v mechanike a/alebo inžinierskej vede. Toto ocenenie bolo založené v roku 1968 na počesť Theodora von Kármana spoločnosťou pre priemyselnú a aplikovanú matematiku (SIAM).

## Knihy
* 
* 
* 
* 
* 
* 

## Referencie

Kategória:Fyzici USA
Kategória:Vedci USA
Kategória:Maďarskí fyzici
Kategória:Maďarskí vynálezcovia
Kategória:Fyzici židovského pôvodu
Kategória:Vyučujúci na California Institute of Technology
Kategória:Nositelia National Medal of Science
Kategória:Maďarské osobnosti židovského pôvodu
Kategória:Osobnosti USA maďarského pôvodu
Kategória:Osobnosti na poštových známkach USA
Kategória:Absolventi Univerzity v Göttingene
Kategória:Osobnosti z Budapešti
Euboulides z Atén

**Euboulides** alebo **Eubulides** () bol grécky sochár v 4. storočí pred Kr.          
 
Sochár Eubulides bol zrejme predok rodiny aténskych sochárov pochádzajúcich z dému *Krópidai*, v ktorej sa striedali mená Eubulides a Eucheir. Nezachovala sa od neho žiadna socha, ale svedectvom jeho niekdajšej tvorby je jeho menom signovaný podstavec zo sochy nájdený v archeologickej lokalite boiótskeho mesta Tanagra v severnej časti Atiky. Nápis (IG VII 552, je datovaný do roku 371 pred Kr.) tohto podstavca hlása:

- text v starogréčtine - *Hry Basileia sa konali v boiótskom meste [[Livadia|Lebadeia]], a to na počesť boha [[Zeus|Dia]] Basilea (Kráľa). Založili ich Boióťania po víťaznej [[Bitka pri Leuktre|bitke pri Leuktre]].*
 
*Chronologický zoznam sochárov tejto rodiny (podľa [[Giovanni Becatti|G. Becattiho]])*
:*Eubulides – 4. stor. pred Kr.*
:*Eucheir ?*
:*[[Euboulides (otec Eucheira)|Eubulides]] – 2. polovica 3. stor. pred Kr.*
:*[[Eucheir (syn Euboulida)|Eucheir]] – 2. polovica 3. stor. pred Kr.*
:*[[Euboulides (syn Eucheira)|Eubulides]] – 1. polovica 2. stor. pred Kr.* 
:*[[Eucheir (sochár)|Eucheir]] – 1. polovica 2. stor. pred Kr.*
:*[[Euboulides (sochár)|Eubulides]] – 2. polovica 2. stor. pred Kr.*
 
## Referencie a bibliografia

 
Kategória:Sochári starovekého Grécka
Veľká Vidlová veža

**Veľká Vidlová veža**, dávnejší autori uvádzajú **Veža nad Cmiterom**, (, , ) je najvyššia a najmarkantnejšia Vidlová veža, jeden z najstrmších tatranských štítov, medzi Vidlovým sedlom (Západnou Vidlovou vežou) a Lievikovou štrbinou (Východnou Vidlovou vežou).

## Popis
Vrchol  Veľkej Vidlovej veže je najvyššie položeným objektom na Vidlovom hrebeni. Steny veže sa týčia nad Veľkou Zmrzlou dolinou a Cmiterom v Skalnatej doline. Severozápadná stena nad Medenou kotlinou je vysoká asi . Južná stena je vysoká asi . Týči sa nad Cmiterom.

Štít je veľmi dobre vidieť zo Skalnatej doliny i z visutej lanovky na Lomnický štít. Na Veľkú Východnú vežu je možné vystúpiť len s horským vodcom. Horolezecké cesty z obidvoch strán sú klasifikované ako (III–V UIAA).

## Názov
Veža dostala meno ako najvyššia spomedzi troch Vidlových veží.

## Prvovýstupy
*Mikuláš Sontág a Ján Hunsdorfer, koniec augusta 1903.
*Ernst Dubke, Ján Breuer a  Ján Franz, 17. februára 1906 v zime.

## Film
Veľká Vidlová veža „účinkovala“ vo filme režiséra Martina Holého Medená veža.

## Referencie


## Externé odkazy
*Horolezecké cesty 

Kategória:Dvojtisícovky na Slovensku
Kategória:Vrchy Vysokých Tatier
Euboulides (sochár)

**Euboulides** alebo **Eubulides** () bol grécky sochár v 2. storočí pred Kr.          
 
Eubulides, syn a žiak sochára Eucheira z atického dému *Krópidai*, bol činný v 2. polovici 2. storočia pred Kr. V genealógii viacčlennej aténskej sochárskej rodiny, v ktorej sa striedalo meno Euboulides s menom Eucheir, bol zrejme jej posledným členom. Nezachovala sa od neho žiadna socha, len niekoľko podstavcov signovaných jeho menom i menom jeho otca (Loewy, 223 - 227, IG XII 9 140, IG II² 4296), z diel, ktoré zhotovili spolu. Ich signatúry sa našli napr. v Aténach (najmä na Agore) alebo v meste Amarynthos na ostrove Euboia, ale Eleusine sa našiel i podstavec zo sochy, ktorú zhotovil sám:

- text v starogréčtine - *Hranaté zátvorky znamenajú doplnenie medzier (lacunae) a označujú písmená, ktoré sú nečitateľné alebo úplne stratené.*

Tento podstavec je zo šedomodrého mramoru, je poškodený v ľavom hornom rohu. Jeho nápis znalci aj po analýze typu písma datujú do druhej polovice 2. storočia pred Kr. 
 
## Referencie a bibliografia

 
## Pozri aj
* Euboulides z Atén 
 
Kategória:Sochári starovekého Grécka
Bill Nighy

**Bill Nighy**, celým menom **William Francis Nighy** (* 12. december 1949, Caterham, Spojené kráľovstvo) je anglický herec. 

Začal pracovať v divadle a v televízii predtým než dostal svoju prvú filmovú rolu v roku 1981. Je známy rolami vo filmoch *[[Láska nebeská]]*, *Súmrak mŕtvych*, *Underworld*, *Jednotka príliš rýchleho nasadenia*, *Dohola?* a *[[Piráti Karibiku: Truhlica mŕtveho muža]]*

Vo filme *Láska nebeská* naspieval coververziu piesne „Love Is All Around“ pod názvom „Christmas Is All Around“, ktorá ho preslávila po celom svete .

## Filmografia (výber)
* *Agony* (1981)
* *Eye of the Needle* (1981)
* *Curse of the Pink Panther* (1983)
* *The Little Drummer Girl* (1984)
* *Hitler's SS: Portrait in Evil* (1985)
* *Thirteen at Dinner* (1985)
* *The Last Place on Earth* (1985) (TV)
* *The Phantom of the Opera: The Motion Picture* (1989)
* *Being Human* (1993)
* *The Maitlands* (1993) (TV)
* *FairyTale: A True Story|Fairytale: A True Story* (1997)
* *Still Crazy' (1998)
* *Kiss Me Kate* (1998) (TV)
* *Guest House Paradiso* (1999)
* *Dohola?* (2001)
* *Lucky Break* (2001)
* *Auf Wiedersehen, Pet* (2002)
* *Inšpektor Lynley: Vražda v elitnej škole * (2002) (TV)
* *The Lost Prince* (2003) (TV)
* *State of Play* (2003) (TV)
* *Ready When You Are, Mr McGill* (2003)
* *Láska nebeská * (2003)
* *I Capture the Castle* (2003)
* *Underworld* (2003)
* *Súmrak mŕtvych* (2004)
* *He Knew He Was Right]* (2004) (TV)
* *Nezničiteľná láska* (2004)
* *The Girl in the Café* (2005) (TV)
* *Stopárov sprievodca po Galaxii* (2005)
* *The Constant Gardener* (2005)
* *Underworld: Evolution* (2006)
* *Piráti Karibiku: Truhlica mŕtveho muža* (2006)
* *Sexuálny škandál na škole* (2006)
* *Stormbreaker* (2006)
* *Jednotka príliš rýchleho nasadenia* (2007)
* *Piráti Karibiku: Na konci sveta* (2007)
* *Valkýra* (2008)
* *Underworld 3: Vzbura Lykanov* (2009)
* *Piráti na vlnách* (2009)
* *1939* (2009)
* *G-Force* (2009)
* *[Wild Target* (2009)
* *Harry Potter a Dary smrti* (2010)
* *Rango* (2011)
* *Hněv Titánů* (2012)
* *Total Recall* (2012)
* *Lásky čas* (2013)
* *U Konce světa* (2013)
* *Ja, Frankenstein* (2014)
* *Pride* (2014)
* *Salting the Battlefield* (TV film) (2014)
* *Turks & Caicos* (TV film) (2014)
* *Druhý úžasný hotel Marigold* (2015)
* *Dad's Army*  (2016)
* *Their Finest*  (2016)
* *Ľadová sezóna*  (2016)
* *The Limehouse Golem*  (2016)
* *Der Buchladen der Florence Green* (2017)
* *Red Nose Day Actually* (TV film) (2017)
* *Sometimes Always Never'' (2018)

* Pokémon: Detektív Pikachu (2019)

## Referencie

## Iné projekty

## Externé odkazy
* 
* 
*  
* Bill Nighy na FDb.cz

## Zdroj

Kategória:Anglickí filmoví herci
Kategória:Anglickí televízni herci
Kategória:Anglickí divadelní herci
Kategória:Držitelia ceny BAFTA za najlepšieho herca vo vedľajšej úlohe
Kategória:Držitelia ceny Satellite Award
Imrich Chlamtac

**Imrich Chlamtac** (* 1949, Zlaté Moravce) je americký informatik. 

V súčasnosti je prezidentom EAI – Európskej aliancie pre inovácie, súkromnej neziskovej organizácie, ktorá organizuje konferencie a vytvára otvorenú výskumnú komunitu, ktorá podporuje profesionálny rozvoj a prináša výskum a jeho výsledky na trh. Predtým pôsobil ako predseda CREATE-NET – medzinárodného centra výskumu a vývoja, zaoberajúceho sa oblasťami počítačových a telekomunikačných sietí.

## Vzdelanie
Je držiteľom doktorátu z počítačových vied z University of Minnesota (1979), má aj bakalársky a magisterský titul z matematiky na univerzite v Tel Avive (1977).

Je čestným profesorom Univerzity v Trente, univerzity v Tel Avive. Pôsobil na Bostonskej univerzite a univerzite v Massachusets.

## Výskum a vývoj
Jeho vynález konceptu svetelnej cesty sa stal základným mechanizmom smerovania vlnovej dĺžky, čo je základnom dnešných optických WDM sietí. Na základe svojich vedeckých úspechov bol v roku 1993 zvolený za člena asociácie IEEE za jeho prácu na protokoloch prístupu ad hoc.

Ako prvý zaviedol základné koncepty multishop networking, objasňujúc problematiku medzikanálových konfliktov, skrytých problémov na termináloch smerovania a vysielania. V roku 1997 sa stal členom združenia Association for Computing Machinery (ACM) pre zavedenie konceptu lighpaths, svetelných, resp. optických ciest.

## Publikácie
Je autorom vyše 400 vedeckých článkov.

Je spoluautorom viacerých kníh, vrátane prvej učebnice LAN sietí, knihy *Bezdrôtové a mobilné sieťové architektúry*, ktorá je odporúčaná editorom siete IEEE, ako aj bestselleru medzi inžinierskymi knihami *Širokopásmové služby pre podniky a komunity*.

## Referencie


## Externé odkazy
* Partial list of publications of ''Imrich Chlamtac'' on the DBLP server 

Kategória:Narodenia v 1949
Kategória:Slovenskí informatici
Kategória:Osobnosti zo Zlatých Moraviec
Kategória:Informatici USA
Peáž ciest

**Peáž ciest** (peážny úsek) je obvyklý termín pre situáciu, keď dve alebo viac ciest (cestných ťahov, číslovaných cestných trás) je v nejakom úseku vedených po rovnakej trase (fyzickej ceste). V takom prípade je jedna cesta považovaná za zdrojovú (kmeňovú) a ďalšie za peážne (hosťujúce).

Príkladom peážneho úseku je rýchlostná cesta R1 medzi Žiarom nad Hronom a Budčou, ktorý je zároveň súčasťou rýchlostných ciest R2 a R3 a medzinárodných európskych ciest E58 a E571.

## Peáže iných dopravných trás a ciest
Podobným spôsobom môžu navzájom peážovať alebo peážovať po ceste tiež cyklistické trasy alebo značené turistické trasy, ich čísla sa však nepoužívajú k evidencii komunikácií ako stavieb.

## Pozri aj
* Peáž

## Zdroj

Kategória:Cesty
Kategória:Cestná doprava
Fedor Bartko

Mgr. art. **Fedor Bartko** (* 3. október 1944, Kšinná) je slovenský filmový a televízny dokumentarista, režisér, scenárista a kameraman.

## Životopis
Po skončení základnej školy v Bratislave študoval na Strednej priemyselnej škole filmovej v Čimeliciach, neskôr na Vysokej škole múzických umení v Bratislave, odbor dramaturgia a réžia filmovej a televíznej dokumentárnej tvorby.

V rokoch 1963-1968 pracoval v Československom štátnom filme - Štúdiu krátkych filmov Bratislava, v rokoch 1989 - 1991 pracoval na Ministerstve kultúry SR  a ako tlačový tajomník v rokoch 1991-1992 na Úrade Predsedníctva SAV.  V rokoch 1991 - 1994 sa stal podpredsedom Rady  ČSFR  a Rady SR pre rozhlasové a televízne vysielanie. V rokoch 2000 - 2009 sa stal riaditeľom Evanjelického mediálneho programu so sídlom v Bratislave (v likvidácii, zrušený 21. augusta 2009) a pracoval tiež ako scenárista a režisér v slobodnom povolaní.

## Dielo
Vytvoril desiatky dokumentárnych a publicistických filmov a relácií hlavne pre Slovenskú televíziu.

### Vydané videokazety, CD, DVD
* Reportér Hemingway /VHS, STV 2002/
* V moci milosti /VHS, DVD, STV, EMP Bratislava, 2001/
* Viditeľné slovo - Večera Pánova /VHS, DVD, ECAV a EMP Bratislava/
* Potrebujem tvoje ruky /VHS, DVD, STV, ECAV a EMP Bratislava/
* Ecce homo I.,II. /VHS, DVD, EMP Bratislava/
* Celoslovenský evanjelický festival /VHS, STV 2002/
* Kráľ kráľov bol...z Vrbového /VHS, Štúdio Koliba 1996/
* Dobro ako princíp svetla a pravdy - Igor Rumanský /DVD, EMP Bratislava, Vydavareľstvo Matice slovenskej,s.r.o./
* Chrobáčiky /3 CD, EMP Bratislava/
* Viera je z počutia /12 audiokaziet, Hossana, USA 2000, DVD 2001/
* Ja som svetlo /audiokazeta, SBS Banská Bystrica 2000/

## Referencie


## Externé odkazy
* 
* Fedor Bartko na FDb.cz
* Fedor Bartko

Kategória:Slovenskí režiséri dokumentárnych filmov
Kategória:Slovenskí scenáristi dokumentárnych filmov
Kategória:Slovenskí kameramani dokumentárnych filmov
Kategória:Slovenskí dokumentaristi
Kategória:Členovia Rady pre vysielanie a retransmisiu
Kategória:Absolventi Vysokej školy múzických umení
Kategória:Osobnosti z Kšinnej
Ivona Zvaríková

Mgr. **Ivona Zvaríková** (rod. **Fialková**; * 22. november 1994, Brezno) je bývalá slovenská biatlonistka. Reprezentovala Slovensko na Zimných olympijských hrách 2018 v Pchjongčchangu a pravidelne sa zúčastňuje pretekov Svetového pohára v biatlone. Je členkou klubu VŠC Dukla Banská Bystrica. Vyštudovala učiteľstvo geografie a telesnej výchovy. Jej staršia sestra, Paulína Bátovská Fialková, taktiež reprezentuje Slovensko v biatlone.

## Kariéra
Biatlonu sa začala venovať keď mala sedem rokov – nasledovala svoju staršiu sestru. V žiackych kategóriách súťažila za klub biatlonu Čierny Balog. Keď ako pätnásťročná prešla do dorasteneckých a juniorských vekových kategórií trénovala v klube biatlonu Osrblie s trénerkou Annou Murínovou. Od roku 2015 je členkou Vojenského športového centra Dukla Banská Bystrica. V júli 2023 oznámila, že končí svoju profesionálnu kariéru z osobných a zdravotných dôvodov.

Od sezóny 2025 - 2026 pôsobí ako expertka STVR počas vysielaní Svetového pohára v biatlone ako aj Olympíjskych hier 2026.
## Osobný život
V septembri 2025 sa vydala za Juraja Zvaríka, golfového trénera a bývalého profesionálneho golfistu (majster Slovenska a v rokoch 2016 a 2018 profesionál roka).

## Výsledky

### Olympijské hry

### Majstrovstvá sveta

### Svetový pohár

##### Sezóna 2017/2018

#### Sezóna 2018/2019

##### Sezóna 2019/2020

X - zrušené preteky (kvôli opatreniam proti koronavírusu)

##### Sezóna 2020/2021

##### Sezóna 2021/2022

*Všetky výsledky sú brané z oficiálnej stránky Medzinárodnej biatlonovej únie.*

## Najväčšie úspechy
**Svetový pohár**

** Majstrovstvá sveta **

**Olympijské hry **

## Referencie

## Pozri aj
* Paulína Bátovská Fialková
* Anna Murínová

## Iné projekty

Kategória:Slovenskí biatlonisti
Kategória:Súrodenci v biatlone
Kategória:Slovenskí olympionici
Kategória:Pretekári VŠC Dukla Banská Bystrica
Kategória:Biatlonisti na Zimných olympijských hrách 2018
Kategória:Osobnosti z Brezna
Kategória:Slovenskí športoví spolukomentátori
Tomáš Janura

Mgr. **Tomáš Janura**, PhD. (* 6. júl 1983, Žilina) je historik a vedec Historického ústavu Slovenskej akádemie vied (SAV).

## Biografia
Tomáš Janura sa narodil v Žiline. Po absolvovaní strednej školy študoval na Filozofickej fakulte Univerzity Komenského v Bratislave, kde dokončil štúdium v roku 2007. Svoju akademickú kvalifikáciu si rozšíril na Historickom ústave SAV, kde v roku 2010 obhájil dizertačnú prácu a získal akademický titul "PhD." V súčasnosti pracuje ako samostatný vedecký pracovník, ktorý sa venuje najmä okruhu tém týkajúcich sa stoličného úradníctva v 18. storočí a vidieckych šľachtických rezidencií na území dnešného Slovenska v 18. storočí. Je autorom niekoľkých monografií a množstva odborných vedeckých štúdií. Jeho najznámejšia práca je edícia "Vidiecke šľachtické sídla", ktorá má jednotlivé diely založené na geografických hraniciach pôvodných uhorských stolíc na území Slovenska. Do roku 2018 vyšli diely, v ktorých sú vedecky spracované šľachtické sídla v bývalej Oravskej, Liptovskej, Zvolenskej a Turčianskej stolici. Spracoval aj historické monografie k viacerým slovenským hradom. Často tiež účinkuje v Rozhlase a televízii Slovenska, kde popisuje či osvetľuje regionálne dejiny v relácii "Slovensko v obrazoch".

## Ocenenie

* 2012 – Žilinský samosprávny kraj, Oravská knižnica Antona Habovštiaka v Dolnom Kubíne: „Kniha Oravy 2011“ regionálna súťaž. V kategórii odborná literatúra získal 1. miesto za publikáciu "Vidiecke šľachtické sídla v Oravskej stolici", ktorú napísal spolu s Michalom Čajkom.

## Štatistika citačných ohlasov v rokoch 2011 – 2014

* Citácie v zahraničných publikáciách: 2
* Citácie v domácich publikáciách: 11
* Citácie v zahraničných publikáciách: 4
* Citácie v zahraničných publikáciách neregistrované: 1
* Citácie v domácich publikáciách neregistrované: 14
* Citácie v domácich publikáciách neregistrované: 4
* Recenzie v zahraničných publikáciách: 8
* Recenzie v domácich publikáciách: 7

## Referencie


Kategória:Slovenskí autori náučnej literatúry
Kategória:Osobnosti zo Žiliny
Kategória:Pracovníci Slovenskej akadémie vied
Kategória:Absolventi Filozofickej fakulty Univerzity Komenského v Bratislave
Zvratok

**Zvratok** môže byť:
*nesprávne alebo staršie (často v tvare zvratky): vývratok
*zastarano: zákruta

## Zdroje
*zvratok. In: *[[Slovník slovenského jazyka (Peciar)|Slovník slovenského jazyka]]*, 1959-1968. dostupné online
*zvratok. In: * [[Krátky slovník slovenského jazyka]]*, 2003 dostupné online
Gábor Szentpétery

**Gábor Szentpétery** (* 4. február 1981, Rožňava) je slovenský architekt, fotograf ale hlavne cestovateľ. Zaoberá sa obytnými aj občianskymi stavbami. Syn Adama Szentpéteryho.

Po štúdiu na gymnáziu Jana Amosa Komenského v Košiciach v roku 1995, pokračoval v roku 2000 štúdiom na Fakulte architektúry ČVUT v Prahe. Absolvoval odbor architektúry (Jan Bočan, Arnošt Navrátil, Michal Hlaváček). Po absolvovaní vysokej školy zakladá samostatnú kanceláriu GÁSE.

Zakladateľ SkyCity Challenge. V súčasnosti sa spolupodieľa na projektovaní architektonických návrhov v Číne.

## Biografia
*1981 narodený v Rožňave
*1995 gymnázium Jana Amosa Komenského v Košiciach
*2000 Fakulta architektury ČVUT v Prahe
*2003 College of Architecture Planning & Design na Kansas State University, Manhattan, Spojené štáty americké
*2005 Facultad de Bellas Artes na Universitat Politécnica de Valéncia, Valencia, Španielsko

## Vybrané projekty
*2005 Nike Spiral, projekt pre Designblok Praha, Česko
*2007 Ošetrovateľský dom v Cañete, Španielsko
*2007 Radnica v Mos, Španielsko
*2009 interiéry pre Ogilvy & Mather, Praha, Česko
*2012 sídlo spoločnosti Greenland, Čchang-ša, Čína
*2013 hlavná stanica vysokorýchlostnej železnice v Zibo, Čína
*2014 stanica metra v Šanghaji, Čína

## Výstavy a prezentácie
*„I Want More“, Taipei 2012
*„One Human Race“ TEDx, Shanghai 2016
*„Peopleimeet“, Long Museum West Bund, Shanghai 2016

## Referencie

## Externé odkazy
* Instagram
* SkyCity Challenge 
* Osm let chodí po světě a sbírá lidské příběhy ... 
* Gabor na DVTV
* Ľudia, ktorých stretávam 
* Sedem rokov na cestách 
* projekt PEOPLEIMEET

Kategória:Slovenskí architekti
Kategória:Slovenskí fotografi
Kategória:Slovenskí cestovatelia
Kategória:Absolventi Českého vysokého učení technického
Kategória:Osobnosti z Rožňavy
Mississauga

**Mississauga** je kanadské mesto s viac ako 700 000 obyvateľmi. Nachádza sa v provincii Ontário pri ústí rieky Credit do Ontárijského jazera. Názov „Mississauga“ je algonkinského pôvodu a znamená „severná rieka s mnohými ústiami“. Patrí do oblasti nazývanej *Veľké Toronto*, kde žije viac ako 5 miliónov obyvateľov. S Torontom je Mississauga spojená na východe. Mesto ako také vzniklo spojením obcí Streetsville (najstaršia obec), Erindale (do roku 1890 Springfield), Port Credit, dediny Meadowvale, Cooksville, Clarkson, Lakeview, Dixie, Lorne Park, Sheridan a Summerville. U posledných piatich obcí je niekedy uvádzané, že patria pod správu mesta Toronto.

## Demografia
V sčítaní obyvateľstva v roku 2021 malo mesto 717 961 obyvateľov, v roku 2016 to bolo 721 599. V roku 2021 cca 1485 ľudí uviedlo ako etnický pôvod český, 1385 slovenský a 320 československý. V roku 2016 bola Mississauga šiestym najväčším mestom v Kanade a tretím najväčším v provincii Ontário. Podľa údajov z roku 2006 v meste žilo 704 000 obyvateľov, ale kvôli značnému prísunu obyvateľstva sa toto číslo za posledných 100 rokov neustále zvyšuje. Od roku 2001 do roku 2006 bol zaznamenaný rast obyvateľstva o 9,1% ročne.

## Doprava a priemysel
Mnohé veľké spoločnosti tu majú dôležité pobočky: Hewlett-Packard, Microsoft, PepsiCo, General Electric, Heidelberger Druckmaschinen, Fujitsu a Wal-Mart Canada.

Nachádza sa tu najväčšie kanadské letisko Pearson.

Mestom tiež prechádza najväčšia diaľnica Ontária, diaľnica 401 (Highway 401). Diaľnica je nielen najväčšou, ale aj najdôležitejšou dopravnou tepnou pre juh Ontária: spája všetky veľké mestá na juhu a pokračuje do susednej provincie Quebec a má medzištátny význam. Je jedným z najrušnejších a najzaťaženejších dopravných úsekov na svete.

## Osobnosti mesta
* Yanga R. Fernández (* 1971), kanadsko-americký astronóm 
* Santino Marella (* 1979), wrestler
* Jason Spezza (* 1983), hokejista
* Shay Mitchellová (* 1987), herečka a modelka
* John Tavares (* 1990), hokejista

## Partnerské mestá
*  Karija, Japonsko

## Galéria

Súbor:Credit River, Mississauga (11422130885).jpg|Rieka Credit River v parku Erindale Park
Súbor:Streetsville Pipe and Drum.jpg|Oslava Canada Day
Súbor:MississaugaCityHallOntarioCanada.jpg|Mississauga Civic Centre, radnica mesta
Súbor:Absolute World Mississauga2.jpg|Budovy Absolute World
Súbor:Serbian Orthodox Church in Mississauga, Ontario.jpg|Srbský pravoslávny kostol
Súbor:Jzrmcity12182020A.jpg|Výstavba v Mississauge


## Referencie

## Iné projekty

## Externé odkazy
* Oficiálna stránka 
* Mississauga News 
* Streetsville 

## Zdroj


Kategória:Mestá v Ontáriu
Kategória:Sídla na Ontárijskom jazere
Orange Pi

náhľad|Orange Pi Mini 2
náhľad|Orange Pi plus2e

**Orange Pi** je jednodoskový mikropočítač veľmi podobný populárnemu Raspberry Pi alebo Banana Pi. Svojim výkonom a usporiadaním jednotlivých častí hardvéru sa podobá najviac spomínanému Banana Pi. Orange Pi existuje v dnešnej dobe v niekoľkých verziách, označovaných ako Orange Pi, Orange Pi Plus, Orange Pi One či Orange Pi Mini. Za vývojom a výrobou tohto projektu stojí čínska spoločnosť Shenzhen Xunlong Software CO., Limited.

Základom všetkých typov počítačov Orange Pi je procesor typu ARM Cortex-A7, využívajúci čipsetový rad Mali400MP2. Vo viacerých variantoch operujú dosky so zdieľanou operačnou pamäťou RAM od 512MB DDR3 do 2GB DDR3. Voliteľne potom ponúkajú verzie s bezdrôtovým adaptérom WiFi podporujúce štandard B / G / N alebo Bluetooth. Vyššie verzie Orange Pi potom obsahujú aj 1Gbit/s ethernet, oproti štandardnému 10/100 Mbit/s ethernetu. Výhodou Orange Pi je tiež využitie štandardného DC konektora na napájanie - už sa tu nevyužíva MicroUSB, ako u iných výrobcov.

## Vývojové dosky
Základný prehľad typov vývojových dosiek Orange Pi:

### Orange Pi Mini
Táto malá vývojová doštička obsahuje štvorjadrový procesor ARM Cortex-A7 s frekvenciou 1,6GHz, 1GB operačnej pamäte typu DDR3 s čipsetom ARM Mali400 MP2. K dispozícii je štandardný ethernet podporujúca iba 10/100 Mbit/s sieť. Ide o "orezanú" verziu dosky Orange Pi PC.

### Orange Pi One
Orange Pi One vznikla ako reakcia na odľahčenú verziu Raspberry Pi Zero. Ide o štvorjadrový počítač o frekvencii 1,2 GHz postavený na čipe ARM Cortex-A7 s čipsetovým radom Mali400 MP2. Operačná pamäť je tu iba 512MB typu DDR3. K dispozícii je tu 10/100 Mbit/s ethernet a jeden port USB 2.0. Táto doska je svoju výbavou vhodná skutočne na menšie nenáročné projekty. 

## Parametre

## Operačný systém
Orange Pi podporuje tak ako Raspberry Pi alebo Banana Pi nasledujúce operačné systémy:
* Linux (Banana Pi OS, Raspbian, Debian, Arch-Linux, Ubuntu a ďalšie upravené verzie)
* Android

Ako u ostatných platforiem s operačným systémom, ktorý sa zavádza priamo z pamäťovej karty sa aj v prípade Orange Pi operačný systém "vypaľuje" (rozbaľuje) na pamäťové médium napríklad programom Win32DiskImager (pre operačné systémy s MS Windows) alebo z prostredia Linuxu pomocou utility s názvom usb-imagewriter.

## Výber vhodného napájania
Všetky typy vývojových dosiek Orange Pi majú veľkú výhodou v napájacej sústave - najmä v možnosti pripojenia klasického DC napájacieho konektora. Doska je teda prispôsobená pre lepšie napájanie zvládajúce vyšší pretekajúci prúd než cez konektor typu MicroUSB, ktorý nebol konštruovaný na prenos prúdu (1 až 2 ampéry). V porovnaní s doskou Banana Pi je využitie klasického napájacieho konektora mnohonásobne výhodnejšie napríklad pre pripojenie ďalších periférií, ako pevné disky alebo rôzne redukcie, ktoré potrebujú pre svoju činnosť dostatok prúdu.

Výrobca odporúča napájať svoje vývojové dosky napájacím adaptérom dodávajúcim stabilné napätie 5V a prúdom približne 2 ampéry.

## Odkazy
* Oficiálne stránky projektu

## Zdroj

Kategória:Jednodoskové počítače
Jan Bočan

[náhľad|Jan Bočan bol tiež spoluautorom novej budovy československého veľvyslanectva v [Londýne, ktorý v roku 1971 získal Ocenenie Kráľovského inštitútu britských architektov (RIBA); budova je teraz slovenským veľvyslanectvom.]]

**Jan Bočan** (* 17. október 1937, Český Brod – † 7. december 2010, Praha) bol český architekt a univerzitný pedagóg.

## Životopis
V roku 1962 absolvoval Fakultu architektúry ČVUT v Prahe, kam sa v roku 1990 vrátil ako vedúci svojho ateliéru. 2. mája 2006 bol prezidentom republiky vymenovaný za profesora.

Okrem iného je spoluautorom novej budovy pražskej hlavnej stanice zo 70. rokov, pražského hotela InterContinental, pražského sídliska Velká Ohrada alebo niekoľkých budov zastupiteľstiev (napr. veľvyslanectiev v Londýne, Brazílii a Tbilisi).

Zoznam významných realizácií:
* Rekreačná chata na Slapoch, 1962, autor: Bočan
* Československé veľvyslanectvo v Londýne, 1971, autori: Šrámek, Bočan, Štěpánský
* Československé veľvyslanectvo v Štokholme, 1972, autori: Bočan, Rothbauer, Šrámek
* Československé veľvyslanectvo v Brazílii, 1973, autori: Filsak, Šrámek, Bočan
* Hlavná železničná stanica v Prahe, 1973, autori: Bočan, Danda, Šrámková, Šrámek
* Hotel Intercontinental v Prahe, 1974, autori: Bočan, Šrámek, Rothbauer, Hřivnáč, Novotný
* Rodinná dvojvila v Prahe na Babe, 1977, autor: Bočan
* Sídlisko Velká Ohrada v Jihozápadním Městě v Prahe, začiatok realizácie 1978, autor: Bočan, Rothbauer
* Luxusné bývanie v Prahe-Tróji, začiatok realizácie 1989, autor: Bočan
* Polyfunkčný dom v Kouřimi, 1998, autori: Bočan, Škarda
* Česká ambasáda v Tbilisi, 2005, autori: Bočan, Koňata, Tomášek, Braum, Strach, Hilský, Seidl, Císler

V roku 1971 bola jemu a tímu spoluautorov udelená Cena za najlepšiu realizáciu roka v Londýne od Únie britských architektov RIBA. Realizácia ambasády v Tbilisi bola v roku 2005 ocenená Zväzom architektov a Ministerstvom výstavby Gruzínska. V roku 2009 mu bola českou  Obcí architektů udelená *Grand Prix architektů* za celoživotné dielo.

## Referencie

## Externé odkazy
* Tvorba Jana Bočana – reportáž v relácii Českej televízie, *Události, komentáře*, 13. 12. 2012

Kategória:Osobnosti z Českého Brodu
Kategória:Českí vysokoškolskí pedagógovia
Kategória:Českí architekti
Kategória:Absolventi Českého vysokého učení technického
Citrónovník

**Citrónovník** (zastarano alebo po česky *citroník*, zastarano: *citronník*) môže byť:
* rod rastlín, synonymum: citrus, lat. *Citrus* , pozri citrónovník (rod)
* citrónovník pravý (*Citrus limon*), pozri citrónovník pravý
* staršie: citrónovník citronátový (*Citrus medica*) [Tento druh v minulosti často zahŕňal okrem iného aj dnešný druh *Citrus limon*.]
*staršie: opak druhu *Citrus aurantium* v najširšom zmysle (porov. v článku pomarančovník), t. j. súhrnné označenie najmä druhov citrónovník citronátový (*Citrus medica*), citrónovník pravý (*Citrus limon*), *[[citrónovník limónový (Citrus limetta)|Citrus limetta]]* a citrónovník bergamotový (*Citrus bergamia*)

## Poznámka
Rozdiel medzi súčasným a starším významom slova citrónovník ako názvu druhu vyplýva z toho, že kým v súčasnosti sa ako citrón označuje takmer výlučne plod druhu *[[Citrus limon]]*, staršie sa ako citrón často označoval primárne plod dnešného (t. j. úzko vymedzeného) druhu *[[Citrus medica]]* a sekundárne aj plody druhov *Citrus limon*, *[[Citrus limetta]]* a pod.

## Referencie
Zvrátenie

**Zvrátenie** (nedokonový vid: **zvracanie**) môže byť:
* fyzické vyvrátenie, prevrátenie, pozri prevrátenie
* fyzické zmenenie smeru, otočenie, pozri otočenie
* spôsobenie podstatnej zmeny, pozri pod zmena
* zriedkavo: vyvrátenie (slovné)
* nesprávne alebo staršie: dávenie, pozri vracanie (medicína)

## Zdroje
*zvracať. In: * [[Krátky slovník slovenského jazyka]]*, 2003 dostupné online
*zvracať. In: *[[Slovník slovenského jazyka (Peciar)|Slovník slovenského jazyka]]*, 1959-1968. dostupné online
Euboulides (otec Eucheira)

**Euboulides** alebo **Eubulides** () bol grécky sochár v 3. storočí pred Kr.          
 
Sochár Eubulides bol členom (možno prvým) rodiny aténskych sochárov pochádzajúcich z dému *Krópidai*, v ktorej sa striedali mená Eubulides a Eucheir. Nezachovali sa od neho žiadne sochárske diela. V roku 1871 sa však pri opravách veže aténskeho chrámu *Panagia Pyrgiótissa* našiel fragmentárny nápis (Loewy, I. G. B., 134) na bloku z hymettického mramoru (ťažil sa juhovýchodne od Atén v pohorí Hyméttos), ktorý hlásal, že Eubulides a jeho syn Eucheir boli autormi sochy (nápis bližšie informácie neuvádza).

Mramorový blok je zlomkom z podstavca tejto sochy, jeho nápis znalci podľa analýzy typu písma datujú do 2. polovice 3. stor. pred Kr.
  
## Referencie a bibliografia

 
## Pozri aj
* Euboulides z Atén 
 
Kategória:Sochári starovekého Grécka
Šabla

**Šabla** môže byť:
*v slangu   : 
**dávenie, pozri vracanie (medicína)
**vývratok
*v dávnej slovenčine: šabľa
*obec v oblasti Dobrič v Bulharsku, pozri Šabla (obec)

## Zdroje
Eucheiros (sochár)

**Eucheiros** (*Eucheiros*) bol grécky sochár v 6. storočí pred Kr.                    
 
Eucheiros, grécky sochár z Korintu, bol činný okolo roku 550 pred Kr. Nie sú známe žiadne jeho sochy. Pausanias uvádza, že Eucheiros sa učil u Sparťanov Syadra a Charta a neskôr on sám bol sochárskym majstrom Klearcha z Rhégia, ktorý bol zase učiteľom svojho rodáka Pythagora.
 
Spájať ho s postavou rovnomenného sochára, ktorý podľa rímskeho spisovateľa Plínia patril spolu s Dioposom a Eugrammom k prvým sochárom v Itálii tvoriacim sochárske plastiky nemá bezpečný základ.
 
## Referencie a bibliografia

 
Kategória:Sochári starovekého Grécka
Pomelo

**Pomelo** môže byť:
*plod citrónovníka obrovského (*Citrus maxima*), synonymum: pumelo, pozri pod citrónovník obrovský
*v Izraeli vymyslený obchodný názov odrody pumela "Goliath" (prípadne - a podľa niektorých názorov nesprávne - kríženec pumela a grapefruitu, pôvodne z Izraela) , pozri Goliath
*ometlo

## Zdroje
Band-Maid

**Band-Maid** je japonská hard rocková/heavy metalová skupina z Tokia, ktorá vznikla v roku 2013.

## Členovia
* Miku Kobato – gitara, spev (2013 – súčasnosť)
* Kanami Tōno – gitara (2013 – súčasnosť)
* Akane Hirose – bicie nástroje (2013 – súčasnosť)
* Misa – basová gitara (2013 – súčasnosť)
* Saiki Atsumi - spev (2013 – súčasnosť)

## Diskografia
**Maid in Japan* (2014)
**New Beginning* (2015)
**Brand New Maid* (2016)
**Just Bring It* (2017)
**World Domination* (2018)
**Conqueror* (2019)
**Unseen World* (2021)
**Epic Narratives* (2024)

## Referencie

## Iné projekty

## Externé odkazy
* Band-Maid oficiálna webstránka (jap)

Kategória:Japonské hudobné skupiny
Kategória:Hardrockové hudobné skupiny
Kategória:Heavymetalové hudobné skupiny
Kategória:Pätice v hudbe
Kategória:Hudobné skupiny z 2013
Limeta

**Limeta** môže byť:
* citrónovník limetový (*Citrus aurantifolia*), resp. jeho plod
* citrónovník limetový (*Citrus aurantifolia*) a *[[Citrus latifolia]]*, resp. ich plod
* plod druhu *[[Citrus limetta]]*

## Zdroje
Hespeira

**Hespeira** môže byť:
* v gréckej mytológii dcéra riečneho boha Kebréna, pozri Hespeira (mytológia)
* mesto v Kalifornii, pozri Hespeira (Kalifornia)
* mesto v Michigane, pozri Hespeira (Michigan)
* mrakodrap v Španielsku, pozri Hesperia Tower
* planina na planéte Mars, pozri Hespeira Planum
* planétka, pozri 69 Hesperia
Argema (rod)

náhľad|Samica druhu ''Argema mimosae''
**Argema** je rod motýľov z čeľade okáňovité (*Saturniidae*). 

U mnohých autorov sa neuvádza ako samostatný rod, ale ako súčasť rodu Actias. 

## Systematika
Podľa The Global Lepidoptera Names Index (ktorý rozlišuje rody Argema a Actias) patria do rodu Argema tieto druhy :
**[[Argema besanti]]* (Rebel, 1895)
**[[Argema fournieri]]* (Darge, 1971)
**[[Argema katangensis]]* (Bouyer, 2008)
**[[Argema kuhnei]]* (Pinhey, 1969)
**[[Argema mimosae]]* (Boisduval, 1847)
**[[Argema mittrei]]* (Guerin-Meneville, 1846)

## Iné projekty

## Zdroje

Kategória:Okáňovité
Argema (skupina)

**Argema** je česká rocková hudobná skupina z Uherského Hradišťa. Meno skupine dali podľa najväčšieho afrického nočného motýľa *[[Argema mittrei]]*.

## Z histórie
V roku 1982 kapelu Argema založili Josef Pavka, Slávek Borovička, Olda Gistr, Zbyněk Horák, Karel Holomáč a Jarda Pavelka. Zostava skupiny sa počas svojej existencie niekoľkokrát zmenila, ale v súčasnosti tvoria Argemu štyria členovia. 

## Kapela
### Zakladajúci členovia
* Josef Pavka - bicie
* Stanislav Borovička - gitara
* Oldřich Gistr - basgitara
* Jaroslav Pavelka - vokály, spev
* Zbyněk Bobr Horák - spev, gitara
* Karel Holomáč - manažér, textár

### Súčasní členovia
* Josef Pavka - spev, bicie
* Kamil Hanáček - spev, basgitara
* Ivoš Ledabyl - spev, gitara
* Jaromír Hnilica - spev

### Bývalí členovia
* Josef Pavka - spev, bicie
* Stanislav Borovička - gitara
* Oldřich Gistr - basgitara
* Jaroslav Pavelka - vokály, spev
* Zbyněk Bobr Horá - spev, gitara
* Karel Holomáč - manažér, textár

## Diskografia
* Prvýkrát (1993)
* Z Prlov do New York City (1994)
* Pomaláče (1994)
* Jaroshow (1995)
* Tohle je raj (1995)
* Keď som išiel z Hradišti (1996)
* Pomaláče 2 (1997)
* Modrý pondelok (1998)
* Milion snů (1999)
* Pomaláče 3 (2000)
* 20 (2001) - Monitor-EMI, CD 
* Motýlik (2002)
* Ako z toho von (2003)
* Polnočná deň (2004)
* Láska len pre jednu noc (2005)
* Čas sa zbláznil (2007)
* Platinum Collection - 3 CD (2008)
* Argema - DVD + CD (2008)
* Schádzam tí ja (2009)
* Pomaláče best of (2010)
* Best of video (2011)
* Čím to je? (2011)
* Argema od A do Z (2012)
* Pocity (2013)
* Pomaláče 4 (2014)
* Argema 2017 (2017)

## Referencie

## Zdroj

## Externé odkazy
* Oficiálne stránky Argema.cz
* Stránky Facebook-u
* Argema na Bestmusic.cz
* Argema na MuziMax.cz

Kategória:České rockové hudobné skupiny
Kategória:Hudobné skupiny z 1982
Pompel

**Pompel** môže byť:
*citrónovník obrovský  (Citrus maxima) 
*citrónovník rajský (Citrus paradisi)

## Zdroje
Kaisa Mäkäräinenová

**Kaisa Mäkäräinenová** (; * 11. januára 1983, Ristijärvi) je fínska biatlonistka, šesťnásobná medailistka z majstrovstiev sveta, víťazka dvadsiatich siedmych individuálnych pretekov svetového pohára a celková víťazka svetového pohára zo sezón 2010/11, 2013/14 a 2017/18. Vyštudovala športové gymnázium v Sotkamo (1999-2002), od roku 2003 študovala Východofínsku univerzitu v Joensuu, odbory fyzika a učiteľstvo matematiky. Medzi jej koníčky patrí pletenie a háčkovanie, záhradníctvo a čítanie.

## Výsledky

### Olympijské hry a majstrovstvá sveta

*Poznámka: Výsledky z [[Majstrovstvá sveta v biatlone|majstrovstiev sveta]] sa započítavajú do celkového hodnotenia svetového pohára, výsledky z [[Zimné olympijské hry|olympijských hier]] sa započítavali v minulosti, od [[Zimné olympijské hry 2014|olympijských hier v Soči]] 2014 sa už nezapočítavajú.*

### Svetový pohár
[náhľad|Kaisa Mäkäräinenová v závode [Svetový pohár v biatlone 2011/2012|Svetového pohára 2011/12 vo fínskom Kontiolahti, za ňou Nemka Magdalena Neunerová]]
**Sezóna 2005/06**

**Sezóna 2006/07**

**Sezóna 2007/08**

**Sezóna 2008/09**

**[[Svetový pohár v biatlone 2009/2010|Sezóna 2009/10]]**

**[[Svetový pohár v biatlone 2010/2011|Sezóna 2010/11]]**

**[[Svetový pohár v biatlone 2011/2012|Sezóna 2011/12]]**

**Sezóna 2012/13**

**Sezóna 2013/14**

**Sezóna 2014/15**

**[[Svetový pohár v biatlone 2015/2016|Sezóna 2015/16]]**

**Sezóna 2016/17**

**Sezóna 2017/18**

**Sezóna 2018/19**

### Juniorské majstrovstvá

## Víťazstvo v pretekoch svetového pohára

### Individuálne

## Poznámky


## Iné projekty

## Externé odkazy
* Oficiálne stránky Kaisa Mäkäräinenová
* Profil Kaisa Mäkäräinenová na stránkach Medzinárodnej biatlonovej únie
* Profil Kaisa Mäkäräinenová  na stránkach FischerSports.com
* Profil Kaisa Mäkäräinenová na stránkach sports-reference.com

## Zdroj
* 

Kategória:Fínski biatlonisti
Kategória:Fínski olympionici
Kategória:Majstri sveta v biatlone
Kategória:Biatlonisti na Zimných olympijských hrách 2010
Kategória:Biatlonisti na Zimných olympijských hrách 2014
Kategória:Biatlonisti na Zimných olympijských hrách 2018
Argema

**Argema** môže byť:

* rod motýľov, pozri Argema (rod)
* česká hudobná skupina, pozri Argema (skupina)
Jozef Korbel

Ing. **Jozef Korbel** (* 6. júl 1957, Bratislava) je slovenský športový novinár, redaktor a manažér. V roku 1981 absolvoval Vysokú školu ekonomickú v Bratislave a neskôr postgraduálne štúdium žurnalistiky na Filozofickej fakulte Univerzity Komenského v Bratislave.

## Prehľad činnosti
Od septembra 1981 pracoval ako športový novinár v denníkoch Šport, Smena, Nový Čas a Plus 1 deň. V Slovenskom futbalovom zväze pôsobil v komisiách mládežníckeho a ženského futbalu, neskôr pracoval ako mediálny a športový manažér v agentúre Optimus Agency.

### Manažér Petra Sagana
Od apríla 2008 do decembra 2015 pracoval ako mediálny a marketingový manažér najlepšieho slovenského cyklistu Petra Sagana. V júni 2008 sa Peter Sagan stal juniorský majster sveta v horskej cyklistike a v novembri 2009 mu vybavil prvú profesionálnu zmluvu na 10 tisíc eur v talianskom tíme Liquigas.

### Manažér ďalších športovcov
Neskôr pracoval ako manažér slovenského tenistu Martina Kližana a v súčasnosti spolupracuje s olympijskou medailistkou z Londýna v skeete Dankou Bartekovou.

## Referencie


Kategória:Športoví novinári
Kategória:Slovenskí redaktori
Kategória:Slovenskí manažéri
Kategória:Absolventi Ekonomickej univerzity v Bratislave
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Bratislavy
Pach (vnem v biológii)

**Pach** (iné názvy: **odor**; najmä, ak je nepríjemný: **zápach**; nepríjemný: **smrad**; nepríjemný [a silný]: **puch**; príjemný: **vôňa**; výrazný alebo typický [a najmä príjemný]: **aróma**) je objektívna kvalita subjektívneho čuchového vnemu, ktorý vzniká pôsobením chemicky aktívnej zložky vnímanej látky (t.j. tzv. pachovej látky) na čuchový orgán človeka alebo vyššieho živočícha. Skôr hovorovo sa takto označuje aj vnímaná pachová látka. Výrazy **aróma** alebo **vôňa** môžu tiež odborne označovať (aj nežiadúci) pach v dôsledku vonných látok potravín, kvetov, kozmetických výrobkov a pod.

## Pach a ľudia
U ľudí sa citlivosť na pach sa mení od jedinca k jedincu a máva výrazné vegetatívne a emocionálne účinky. Pri dlhšom pôsobení pachu si človek na pach (nie natrvalo) privyká, t.j. klesá vnímateľnosť pachu. Z ekologického hľadiska zápachy vznikajú najmä zmiešaním plynných látok alebo látok vo forme pár vo vzduchu. Zdrojom veľmi nepríjemných zápachov sú najmä sladovne, údiarne mäsa s rýb, škrobárne, výrobne polievkových korení či rybacej múčky, chemické továrne a podobne.

## Pach potravín
Do potravín sa na zvýraznenie arómy pridávajú prírodné alebo umelé aromatické látky (vonné látky) v podobe koncentrátov. Nežiaduca aróma potravín môže vzniknúť v dôsledku chybného pomeru aromatických látok alebo pôsobením fyzikálno-chemických či mikrobiologických procesov počas spracovania či skladovania.

## Zdroje

Kategória:Biológia
Kategória:Ekológia
Vôňa

**Vôňa** môže byť:
* príjemný pach, pozri pod pach (vnem v biológii)
* aróma v zmysle pach potravín, kvetov, kozmetiky a pod. , pozri pod pach (vnem v biológii)
* druh kvantového čísla, pozri vôňa (kvantové číslo)

## Zdroje
Aróma

**Aróma** môže byť:
* a) vôňa, b) silný a/alebo typický pach (najmä ak je príjemný, čiže vôňa), pozri pod pach (vnem v biológii)
* v potravinárstve, kozmetike a pod.: 
** pach v dôsledku aromatických látok potravín, kvetov, kozmetických výrobkov a pod., pozri pod pach (vnem v biológii)
** aromatická látka (=vonná látka), v užšom zmysle len pre potraviny a nápoje, v širšom zmysle aj pre kozmetické výrobky a podobne, pozri aromatická látka
* náznak, čiastočná prítomnosť znakov, pozri pod náznak a vlastnosť

## Zdroje
Pieseň (rozlišovacia stránka)

**Pieseň** môže byť:
* v hudbe: pesnička, pozri pieseň
* v literatúre: 
** veršovaný útvar (báseň), najmä štruktúrou (strofy, rýmy atď.) aj rytmom akoby vhodný aj na spievanie a lyrický, ale neraz aj epický (historicky boli piesne najprv vždy určené na spievanie, až neskôr boli niektoré určené na recitáciu a stali sa základom lyriky); epický druh takéhoto veršovaného útvaru sa nazýva aj spev, pozri pieseň (literatúra)
** časť rozsiahlejšej epickej veršovanej skladby, synonymum: spev
** staršie: Pieseň piesní

## Zdroje
Song

**Song** môže byť:
*pieseň či popevok, najmä pieseň v populárnej hudbe (popsong), pozri pieseň a populárna hudba
*úspešná pieseň
*náladová pieseň sprevádzaná džezovými nástrojmi, pozri song (džez)
*lyrická pieseň (ako hudobný a/alebo literárny žáner, často ako sprechgesang) so závažným obsahom (politickým, občianskym, sociálnokritickým, filozofickým a pod., často satirickým), príklady: piesňová komentujúca vložka divadelnej hry so závažným obsahom, protestsong, lyrická báseň piesňovej formy so závažným obsahom, pozri song (závažný obsah)
*protestsong

## Zdroj e
* song. In: 
* song. In: 
* song. In: 
* song. In: 
* song. In: 
* song (2.). In: Duden https://www.duden.de/rechtschreibung/Song
* song. In:
Alejandro González Iñárritu

**Alejandro González Iñárritu** (* 15. august 1963, Mexiko, Mexiko) je mexický filmový režisér, scenárista , producent a hudobný skladateľ. 

Je autorom mnohých filmov, ktoré získali najprestížnejšie filmové ocenenia a nominácie. Patria k ním filmy *[[Amores Perros]]* (2000), *21 gramov* (2003), *Babel* (2006), *Biutiful* (2010), *Birdman* (2014) a *Revenant Zmrtvýchvstanie* (2016). Za posledné dva spomínané filmy získal okrem iných ocenení Oscara za najlepšiu réžiu. Jeho film *Revenant Zmrtvýchvstanie* (2015) si vyslúžil druhý najväčší počet nominácií na Zlaté glóbusy udeľované 10. januára 2016.

## Režijná filmografia
* 2015 - *Revenant Zmrtvýchvstanie*
* 2015 - *The One Percent* (TVS)
* 2014 - *[[Birdman]]*
* 2010 - *Biutiful*
* 2007 - *Chacun son cinéma*
* 2006 - *Babel*
* 2003 - *21 gramov*
* 2002 - *11'09*01*
* [[2001]] - *Powder Keg*
* [[2000]] - *Amores Perros* ([[Láska je kurva]])
* [[1996]] - *El timbre*
* [[1995]] - *Detrás del dinero''

## Referencie


## Iné projekty

## Externé odkazy
* 
* 

Kategória:Mexickí filmoví režiséri
Kategória:Filmoví producenti
Kategória:Držitelia Oscara za najlepšiu réžiu
Kategória:Držitelia Oscara za najlepší originálny scenár
Kategória:Držitelia Oscara za najlepší film
Kategória:Držitelia ceny BAFTA za najlepšiu réžiu
Kategória:Držitelia ceny Zlatý glóbus za najlepšiu réžiu
Kategória:Držitelia ceny Zlatý glóbus za najlepší scenár
Kategória:Osobnosti z Mexika (mesto)
Rovnica zachovania orbitálnej energie

**Rovnica zachovania orbitálnej energie** (v angličtine Vis-viva equation, z latinského *živá sila*) je priamy dôsledok princípu zachovania mechanickej energie

## Rovnica

:v^2 = GM \left({ 2 \over r} - {1 \over a}\right)

kde:

* *v* je relatívna rýchlosť dvoch telies
* *r* je vzdialenosť obežného telesa od centrálneho
* *a* je dĺžka veľkej polosi  (*a* > 0 pre elipsu, *a* = &infin; alebo 1/*a* = 0 pre parabolu,  *a* v = \sqrt{\frac{ \mu }{r}}

1. kozmická r=R: 
:v_1 = \sqrt{\frac{ \mu }{R}}
:R - polomer centrálneho telesa

2. kozmická, úniková rýchlosť, a \to \infty:

:v_2=\sqrt {\frac {2 \mu}{R}} = v_1 \cdot \sqrt 2

Pre m, ktoré nie je zanedbateľne k M platí:

v^2 = G (M+m) \left(\frac{2}{r} - \frac{1}{a}\right)

m - hmotnosť obiehajúceho telesa

## Poznámka

Vis viva je historický pojem používaný pre prvý (známy) opis toho, čo teraz nazývame kinetickou energiou v skorom formulovaní princípu zachovania energie.

Termín ešte prežíva v súvislosti s nebeskou mechanikou v rovnici vis viva.

## Zdroje

## Referencie


Kategória:Nebeská mechanika
Kategória:Astrodynamika
Kategória:Energia
Pach

**Pach** môže byť:
* v biológii a pod.:
** objektívna kvalita subjektívneho čuchového vnemu, ktorý vzniká pôsobením pachovej látky na čuchový orgán človeka alebo vyššieho živočícha, prípadne vnímaná pachová látka, pozri pach (vnem v biológii)
** chemický rozpoznávací znak živočíšneho príslušníka buď zväzku typu rodina, svorka a podobne, v ktorom sa členovia perfektne poznajú, alebo kolónie, t.j. uzavreného anonymného zväzku, pozri pach (rozpoznávací znak)
* v kriminalistike: odsublimované alebo odparené atómy a molekuly vo vzduchu, ktoré svojim zložením dostatočne charakterizujú objekt, z ktorého pochádzajú, pozri pach (kriminalistika)
* nárečovo alebo staršie:
** smrad
** (najmä na východnom Slovensku) vôňa (v zmysle: príjemný pach)
* priezvisko, napr.:
** Ivan Pach

## Zdroje
Puch

**Puch** môže byť:
*(silný) smrad, pozri pach (vnem v biológii)
* bývalý rakúsky výrobca bicyklov, motoriek a áut, pozri Puch-Werke
* značka tohto výrobcu (resp. neskôr značka podniku Steyer Daimler Puch)
* názov mnohých sídiel, najmä:
** v Rakúsku:
*** Puch bei Hallein
*** Puch bei Weiz
*** Puch (Hollabrunn)
*** Puch (Waidhofen an der Thaya)
*** Puch (Weißenstein)
*** Puch (Paldau)
**v  Nemecku:
*** Puch (Arnstorf)
*** Puch (Dorfen)
*** Puch (Fürstenfeldbruck)
*** Puch (Markt Indersdorf)
*** Puch (Pörnbach)
* priezvisko, napr.:
** Edson Puch (* 1986) – čilský futbalista
** Erich Puch (1912–1956) – nemecký maratónsky bežec
** Johann Puch (1862–1914) – remeselník, priemyselník, zakladateľ podniku Puch-Werke
** Marc Benjamin Puch (* 1977) – nemecký herec
** Pepo Puch (* 1966) – rakúsky jazdec na koni, olympionik
** Reinhard Puch (* 1947) – nemecký maliar

## Pozri aj
*Le Puch
Theopropos

**Theopropos** (*Theopropos*) môže byť:
* grécky sochár v 5. stor. pred Kr., pozri Theopropos (sochár)
* olympijský víťaz v roku 193, pozri Theopropos z Rodosu
Henry Taube

**Henry Taube** (* 30. november 1915, Neudorf, Saskatchewan, Kanada† 16. november 2005, Palo Alto, Kalifornia, USA) bol americko-kanadský chemik.

## Životopis
Vysokoškolské vzdelanie získal na univerzite v Saskatchewane, doktorát získal na Univerzite v Berkeley v Kalifornii.

Potom pracoval postupne na Cornell University, University of Chicago a Stanford University. Napísal vyše 600 publikácií vrátane jednej knihy a vychoval celkom 200 študentov. 
So ženou Mary mali tri deti, syn Karl Taube je antropológ.

V roku 1983 získal Nobelovu cenu za výskum mechanizmu prenosu elektrónov v komplexných zlúčeninách. Bol druhým chemikom narodeným v Kanade, ktorý získal Nobelovu cenu a je vôbec jediným nobelistom narodeným v Saskatchewane.  

## Referencie


## Iné projekty

## Externé odkazy
* Henry Taube na Histórii chémie

## Zdroj

Kategória:Nositelia Nobelovej ceny za chémiu
Kategória:Chemici USA
Kategória:Kanadskí chemici
Kategória:Nositelia Nobelovej ceny z USA
Kategória:Kanadskí nositelia Nobelovej ceny
Kategória:Nositelia National Medal of Science
Kategória:Absolventi University of Saskatchewan
Kategória:Absolventi University of California, Berkeley
Kategória:Naturalizované osobnosti USA
Kategória:Členovia United States National Academy of Sciences
Kategória:Členovia Kráľovskej spoločnosti
Kategória:Osobnosti zo Saskatchewanu
Trópy

**Trópy** môže byť:
*tropické pásmo (v širšom  zmysle, čiže približne územie medzi obratníkmi)
*množné číslo slova tróp